open-index/open-wikipedia-markdown huggingface dataset:
Phlomis fruticosa

***Phlomis fruticosa*** er en eviggrønn busk i leppeblomstfamilien.

Den blir opptil én meter høy og har sterkt forgrenete stengler og store, ovale blad. Både stengler og undersiden av bladene er dekket av hvite hår. Blomsterhodene sitter i enden av stengelen med to–tre kranser som hver har 20–30 gule blomster. Arten vokser på tørre steder i middelhavsområdet fra Sardinia og Italia østover til Kypros. Den dyrkes i hager og finnes forvillet andre steder.

## Litteratur
* 
* 

## Eksterne lenker

*
Assault on Wall Street

***Assault on Wall Street*** er en amerikansk thrillerfilm fra 2013 regissert av Uwe Boll. Dominic Purcell har hovedrollen, og spiller en sikkerhetsvakt som sliter med å betale alle regningene sine etter å ha mistet pengene sine etter feilslåtte investeringer under finanskrisen i 2007. Når kona hans begår selvmord, dreper han flere aksjemeglere som arbeider på Wall Street som han gir skylden for finanskrisen. 

## Sammendrag
Jim Baxford (Dominic Purcell), en tidligere soldat i US Army og sikkerhetsvakt, bor sammen med sin kone, Rosie, i New York City. Rosie er i ferd med å komme seg etter en hjernesvulst som nesten tok livet av henne. Helseforsikringen deres betaler ikke for videre behandling, og Jim har ikke råd til å betale behandlingen hennes. Han prøver å ta ut pensjonen som han opparbeidet ved å tjenestegjøre i militæret, men mye av dette gikk tapt som følge av dårlige investeringer utført av hans finansielle rådgiver. I tillegg bruker han $ 60 000 i advokat-utgifter under et søksmål som følge av de elendige eiendomsinvesteringene utført av den finansielle rådgiveren i banken. Jim låner $ 10 000 av en kollega for å betale en advokat, og han arrangerer et møte med en assisterende statsadvokat for å diskutere disse problemene. Men advokaten sier at han ikke klarer å gjøre noe for å hjelpe ham, og den assisterende statsadvokaten tar seg ikke tid til å møte ham. En kveld går Jim forbi en restaurant hvor den assisterende statsadvokaten har en festlig sammenkomst. Jim venter utenfor til han kommer ut, og de begynner å krangle høylydt, og de havner i et lite håndgemeng. Statsadvokaten havner i veibanen, og blir truffet av en bil. 

Jim blir mer og mer frustrert over å ha mistet pengene sine, og at han ikke klarer å betale for konas behandling og deres boliglån. På grunn av hans økonomiske situasjon får han sparken fra arbeidsplassen, da bedriften ikke vil stole på ham med store pengesummer av frykt for at han kommer til å rane dem. Rosie føler seg ansvarlig for den økonomiske belastningen som sykdommen hennes har lagt på Jim og hun begår selvmord. Jim klandrer finansfolkene på Wall Street for å ha ødelagt livet hans. Han søker hevn, og skaffer seg flere skytevåpen og granater fra en våpenhandler, før han angriper og dreper flere ansatte ved Wall Street sjefer som han mener har bidratt til at kona hans er død. En etter en, dreper han dem som har beriket seg selv samtidig som mange andre har mistet alt. Klimaks i filmen kommer når Jim infiltrerer en kontorbygg for å konfrontere og drepe Jeremy Stancroft (John Heard), en hensynsløs og grådig bankmann som er indirekte ansvarlig for Jims økonomiske situasjon. Etterpå gjør Jim en durkdreven og rask retrett for å fortsette sin drapsorgie mot hvitsnipp-forretningsmenn andre steder. 

## Rolleliste
* Dominic Purcell - Jim Baxford
* Erin Karpluk  - Rosie Baxford
* Edward Furlong – Sean, kollega av Jim.
* John Heard - Jeremy Stancroft

## Eksterne lenker
*
Romo fabrikker

**Romo fabrikker AS** var en industribedrift i Oslo som produserte stålrørsmøbler og kontormøbler i stål. Bedriften ble grunnlagt i 1932 og lå i Sandakerveien 102. Romo ble etter hvert leverandør av stålrørsmøbler til skoleverket, og var en periode nesten enerådende på markedet av seter til trikker og busser. Etter hvert begynte man å samarbeide med konkurrenten Høvik Verk, som var eid av Christiania Glasmagasin. Glasmagasinet kjøpte virksomheten i 1973, og flyttet produksjonen både fra Romo og fra Høvik til Hensmoen på Ringerike. Bygget i Sandakerveien ble da leid ut, og en tid brukt som dansestudio. I 2012 ble bygget revet for å gi plass til blant annet Fernanda Nissens skole, som sto ferdig i 2016.

## Referanser
Vintersar

**Vintersar** er en flerårig halvbusk i leppeblomstfamilien. Den blir brukt som krydderplante på samme måte som den ettårige slektningen sar.

## Litteratur
* 
* 
* 

## Eksterne lenker

*
Tilthornet

**Tilthornet**, eller **Titlhornet**, er et fjell i den nordvestlige delen av Hamarøy kommune i Nordland. Fjellet har en høyde på 590 meter over havet, og det stiger rett opp fra Vestfjorden.

Tilthornet ble besteget for første gang i 1889 av Carl Christian Hall. Maleriet *Tilthornet i midnattsol*, av Frants Diderik Bøe, som egentlig viser Stetind, vant gullmedalje under Verdensutstillingen i USA i 1876.

## Referanser
Malagoniella

* se systematisk inndeling

***Malagoniella*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore (ca. 10 millimeter), brede, svarte skarabider, oftest noe blanke med mer eller mindre tydelige metallisk glans.
Hodet er bredt skovlformet med to trekantede, kraftige tenner midt på forkanten. Pronotum er tett og fint punktert, dekkvingene har fine punktstriper. Beina er forholdsvis lange og kraftige.

## Utbredelse
Slekten er utbredt i Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Malagoniella* Martínez, 1961
******** *[[Malagoniella argentina]]* (Gillet, 1911)
******** *[[Malagoniella astyanax]]* (Olivier, 1789)
******** *[[Malagoniella bicolor]]* (Guérin-Méneville, 1840)
******** *[[Malagoniella chalybaea]]* (Blanchard, 1846)
******** *[[Malagoniella coerulea]]* (Balthasar, 1939)
******** *[[Malagoniella cupreicollis]]* (Waterhouse, 1890)
******** *[[Malagoniella lanei]]* (Lange, 1945)
******** *[[Malagoniella magnifica]]* (Balthasar, 1939)
******** *[[Malagoniella puncticollis]]* (Blanchard, 1846)
******** *[[Malagoniella virens]]* (Harold, 1869)

## Kilder
* Liste over artene

## Eksterne lenker
*
Saphobius

* se systematisk inndeling

***Saphobius*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Små (ca. 4 millimeter), brede, svarte skarabider. Hodet er bredt skovlformet med to tenner på forkanten.

## Utbredelse
Slekten er endemisk for New Zealand.

## Systematisk inndeling
Noen av artsnavnene er sannsynligvis synonymer.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Saphobius* Sharp, 1873
******** *[[Saphobius edwardsi]]* Sharp, 1873
******** *[[Saphobius fulvipes]]* Broun, 1893
******** *[[Saphobius inflatipes]]* Broun, 1893
******** *[[Saphobius laticollis]]* Broun, 1916
******** *[[Saphobius lepidus]]* Broun, 1912
******** *[[Saphobius lesnei]]* Paulian, 1935
******** *[[Saphobius setosus]]* Sharp, 1886
******** *[[Saphobius squamulosus]]* Broun, 1886
******** *[[Saphobius wakefieldi]]* Sharp, 1877

## Kilder
* Liste over artene

## Eksterne lenker
*
Geithus bru

**Geithus bru**, også kalt **Nybrua** er ei hengebru i Geithus i Modum. Brutårnene er av granitt, og brua er 90 meter lang med ett spenn. Den ble åpnet i november 1909, etter at den forrige brua ble tatt av flom i 1860. Nybrua er i dag kommunal vei.

For å hindre tyskerne i 1940 ble brukablene saget over, slik at hele kjørebanen falt i vannet. Året etter ble brua satt i stand igjen.

Modum kommune vedtok 2018 reguleringsplan for ny Geithus bru. Den eksisterende brua skal bevares og brukes om gang- og sykkelvei, mens ny bru skal oppføres ovenfor denne og tilpasses den gamle bruas arkitektoniske uttrykk.

## Se også
*Liste over broer i Norge
*Liste over broer i Norge etter lengde

## Referanser
Haditha

**Haditha** (arabisk حديثة) er en by i guvernementet al-Anbar i vestre Irak. Byen ligger nær Hadithadammen ved floden Eufrat, cirka 130 kilometer nordvest om guvernementets hovedstad al-Ramadi. Distriktet som tilhører byen hadde 87&nbsp;219 innbyggere i 2009, på et areal på 3&nbsp;644 km².

## Referanser


## Eksterne lenker
*
Al Nasr Wal Salam

**Al Nasr Wal Salam** eller **Nasser Wa Salaam** (, også kjent som **Al-Hasuah**) er en by ved Eufrat i distriktet Abu Ghraib i guvernementet Bagdad, ca 30 km vest for Bagdad. Den hadde i 2008 ca  innbyggere.
Al-Bukamal

**Abu Kamal** eller **al-Bukamal** (arabisk البوكمال) er en by øst i Syria ved Eufrat nær grensen til Irak. Eufrat deler Abu Kamal i to områder: Shamiyya (som hører til Levanten) og Jazira (som hører til Mesopotamia) Al-Jazira, et sletteområde som består av det nordøstlige Syria og nordvestlige Irak, og som skiller seg markant fra Den syriske ørken og den nedre, lavere delen av det sentrale Mesopotamia. Abu Kamal er et økonomisk blomstrende jordbruksområde med kvegdrift, og dyrking av korn og bomull. Her ligger også oldtidsbyen Dura-Europos og det gamle kongedømmet Mari.

## Etymologi
I osmansk tid ble Abu Kamal kalt *Kışla*, som lokalt ble uttalt «qashla», som igjen er et tyrkisk ord for «militær forlegning». Navnet «Qashla» er fremdeles i bruk av noen innbyggere om området. Navnet «Al-Bukamal» (arabisk: البوكمال) betyr «familien Kamal», og Kamal var et folk som bodde der, mens navnet Abu Kamal betyr «Kamals far».

## Historie
I romertiden var Abu Kamal, som en del av Mesopotamia, en viktig handelsstasjon mellom Romerriket og India. Den ble erobret av dronning Zenobia og ble en del av kongedømmet Palmyra.

Tidlig i islamsk tid ble styret av Jazira ofte delt med Armenia. Under Mu'awiyah (guvernøren av Syria som senere grunnla Umayyade-kalifatet), ble styret av al-Jazira en del av styret av Syria.

På 1600-tallet var Abukamal eller Ebukemal sete for en osmansk sanjak i Eyaletet Ar Ruha, som i dag er Sanliurfa. Det var et kaza-senter i Zor Mutasarrıflığı (Distriktet Zor), som hadde senter i Deyrizor før det osmenske styret tok slutt i1918.

Frankrike okkuperte Abu Kamal og Dair Azzour i 1921 og etablerte en stor garnison her. I 1946 ble den en del av det selvstendige Syria. Beliggenheten ved grensen til Syria og Irak, særlig etter den amerikanske invasjonen av Irak, har gjort byen til et viktig handels- og politisk senter.

## Referanser


## Eksterne lenker
* Abu Kamal
Nordnorsk Arkitekturpris

**Nordnorsk Arkitekturpris**, også stavet **Nord-Norsk Arkitekturpris** er en pris som er ment å fremme god arkitektur og gode bygningsmiljøer i Nord-Norge, og er grunnlagt av Nord-Norges Arkitektforening. Prisen deles ut årlig til prosjekter med betydning for nordnorsk historie, kultur og miljø. Vinneren mottar et diplom og en plakett.

## Eksterne lenker
*
Severin Andreas Heyerdahl

**Severin Andreas Heyerdahl** (født 28. august 1870 i Kristiania, død 26. juni 1940 samme sted) var en norsk lege (radiologi), sjef for Radiumhospitalet og  kjent for å ha innført bruk av røntgen i norske sykehus, og den første som brukte stråling til behandling av kreft.

Etter examen artium fra Aars og Voss' skole i 1888 og cand.med. i 1896 fra Det Kongelige Frederiks Universitet jobbet han fra 1897 ved Rikshospitalet med tillegg av privat praksis fra 1898. Fra 1899 var han bestyrer av Rikshospitalets nye *Røntgeninstitutt* der han året før hadde fått installert det første røntgenapparat for diagnostisering.  Ellers var han i 1899 blitt sanitetsoffiser og var sanitetskaptein 1909–1915.

Han ble i 1910 første  dr.med. innen radiologi på avhandlingen *Studier over ortodiagrafering af hjertet og lungerne hos sunde og syge*. Høsten 1912 kjøpte han 1/10 gram radium sammen med Ellen Gleditsch (1879–1968), nyutdannet radiumdoktor fra Marie Curies laboratorier.

Året etter startet han privatklinikken *Kristiania Radiuminstitut* sammen med Hans Ludvig Carl Huitfeldt (1876–1969) og en som het Justus Heinrich Schwensen Barth (1863–1931).  Den lå i Barth og Huitfeldts lokaler i Christian Augusts gate 23. 
I 1916 var de med på å få i gang  «Den Norske Kræftfondkomité» for å samle penger til et kreftsykehus. I 1932 kunne således Heyerdahl begynne i ny jobb som overlege og direktør på det nybygde Radiumhospitalet. Instituttet var da nedlagt. Heyerdahl satt til henholdsvis 1938 og 1940.

Heyerdahl var formann i Norsk radiologisk forening og fikk i gang tidsskriftet *Acta Radiologica*. For alt dette fikk han Dannebrogordenen og Nordstjerneordenen, foruten den norske St. Olavs Orden. Han døde i 1940, det året han ble malt av Hugo Lous Mohr.

Han var sønn av kommandørkaptein Severin Andreas Heyerdahl (1818–1875) og Ragna Møller (1832–1926). I 1899 giftet han seg med Signe Wessel (1876–1957; se Wessel (slekt)) fra Verdal som var av samme Heyerdahl-slekt.

## Verker
* 

## Referanser
Aptenocanthon

* se systematisk inndeling

***Aptenocanthon*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Små (3,5 - 6 millimeter), bredt ovale skarabider med korte bein, uten flygevinger. Oversiden er svært tett og kraftig punktert.

## Levevis
Artene lever mest i fjellområder i våte, tropiske områder, men kan også forekomme i tropisk regnskog i lavlandet.

## Utbredelse
Slekten er utbredt i de tropiske områdene i det østlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Aptenocanthon* Matthews, 1974
******** *[[Aptenocanthon hopsoni]]* (Carter, 1936)
******** *[[Aptenocanthon jimara]]* Storey & Monteith, 2000
******** *[[Aptenocanthon kabura]]* Storey & Monteith, 2000
******** *[[Aptenocanthon monteithi]]* Storey, 1984
******** *[[Aptenocanthon rossi]]* Matthews, 1974
******** *[[Aptenocanthon speewah]]* Storey & Monteith, 2000
******** *[[Aptenocanthon winyar]]* Storey & Monteith, 2000
******** *[[Aptenocanthon wollumbin]]* Storey & Monteith, 2000

## Kilder
* Storey, R.I. og Monteith, G.B. (2000) Five new species of *Aptenocanthon* Matthews (Coleoptera: Scarabeidae: Scarabaeinae) from tropical Australia, with notes on distribution. Memoirs of the Queensland Museum 46(1): 349-358. http://era.deedi.qld.gov.au/491/1/Storey_FiveNewSpecies_mqm-sec.pdf 
* Liste over artene

## Eksterne lenker
*
Carry On

**Carry On** har flere betydninger:

## Film og TV
*Carry On (filmserie), fellesbenevnelsen for en rekke britisk filmkomedier som ble utgitt i perioden 1958 til 1992. I alt 31 filmer ble produsert, og de fleste hadde «Carry On» i tittelen.
*Carry On (film), britisk stumfilm fra 1927.

## Album
*''Carry On'' (Chris Cornell-album)
*''Carry On'' (Crosby, Stills, Nash & Young-album), 1991
*''Carry On'' (Stephen Stills-album)
*''Carry On'' (Kansas-album), 1992
*''Carry On'' (Bobby Caldwell-album), av Bobby Caldwell
**Carry On*, et album av Pat Green

## Sanger
*"Carry On" (Lisa Stansfield sang), 2014
*"Carry On" (Avenged Sevenfold sang), 2012
*"Carry On" (Donna Summer sang), 1992
*"Carry On" (Motor Ace sang), 2002
*"Carry On" (Angra sang), 1993
*"Carry On" (Fun sang), 2012
*"Carry On", av The Box
*"Carry On", av The Cranberries fra albumet *[[Wake Up and Smell the Coffee]]*
*"Carry On", av Crosby, Stills, Nash & Young fra albumet *[[Déjà Vu (Crosby, Stills, Nash & Young album)|Déjà Vu]]*
*"Carry On", av Martha Wash
*"Carry On", av Freedom Call fra albumet *[[The Circle of Life (album)|The Circle of Life]]*
*"Carry On", av Manowar fra albumet *[[Fighting the World]]*
*"Carry On", av Night Ranger fra albumet *[[Big Life (album)|Big Life]]*
*"Carry On", av Pat Green fra albumet *[[Three Days (album)|Three Days]]*
*"Carry On", av Soul Asylum fra albumet *[[While You Were Out (album)|While You Were Out]]*
*"Carry On", av Jennifer Cihi fra albumet an episode of ''Sailor Moon''
*"Carry On", av Bayside fra albumet *[[The Walking Wounded]]*
*"Carry On Wayward Son", av Kansas (1976)
*" Carry On, av Olivia Holt (2014)
Pseudonthobium

* se systematisk inndeling

***Pseudonthobium*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utbredelse
Slekten er endemisk for Ny-Caledonia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Pseudonthobium* Paulian, 1984
******** *[[Pseudonthobium doense]]* Montreuil & Théry, 2011
******** *[[Pseudonthobium foveolatum]]* Montreuil & Théry, 2011
******** *[[Pseudonthobium fracticolle]]* (Fauvel, 1903)
******** *[[Pseudonthobium fracticolloides]]* Paulian, 1984
******** *[[Pseudonthobium genieri]]* Montreuil & Théry, 2011
******** *[[Pseudonthobium humboldtense]]* Montreuil & Théry, 2011
******** *[[Pseudonthobium monteithianum]]* Montreuil & Théry, 2011
******** *[[Pseudonthobium paniense]]* Montreuil & Théry, 2011
******** *[[Pseudonthobium sinuatotibiale]]* Montreuil & Théry, 2011

## Kilder
* Liste over artene
* Montreuil O. og Théry T. (2011) Revision of the New Caledonian genus *Pseudonthobium* Paulian, 1984. Zootaxa 2863:49-62 http://www.mapress.com/zootaxa/2011/f/z02863p062f.pdf

## Eksterne lenker
*
Maggie Siff

**Maggie Siff** (født 1974) er en amerikansk skuespiller. Hun er mest kjent for rollene som Rachel Menken Katz i *[[Mad Men]]* og Tara Knowles i *[[Sons of Anarchy]]*.

## Biografi
### Oppvekst
Siff ble født i The Bronx, New York. Hun studerte på The Bronx High School of Science og Bryn Mawr College, før hun tok eksamen på New York Universitys Tisch School of the Arts Graduate Acting Program.

Siff jobbet mye på lokale teatere før hun begynte med TV-serier, og hun vant en Barrymore Award for Perfektion in Theater i 1998 for sin rolle i Henrik Ibsens *[[Gengangere]]* på Lantern Theater Company.

### Karriere
Siff begynte å få roller i diverse TV-serier i 2004. Hun hadde roller i *[[Rescue Me]]*, *[[Law & Order: Special Victims Unit]]*, *[[Grey's Anatomy]]* og *[[Lov og orden (TV-serie)|Lov og orden]]*. 

Hun spilte Rachel Menken Katz i serien *[[Mad Men]]* i 2007-2008, og ble sammen med de andre skuespillerne i serien, nominert til Screen Actors Guild Award. hun hadde ogdå em rolle i *[[Nip/Tuck]]* før hun fikk rollen som Dr. Tara Knowles i *[[Sons of Anarchy]]* i 2008. 

Hun har også vært med i filmer som *[[Then She Found Me]]* (2007) som Lily, *[[Push (film)|Push]]* som en kirurg ved navn Teresa Stowe, *[[Funny People]]* (2009) som Rachel, *[[Leaves of Grass (film)|Leaves of Grass]]* (2010) som Rabbi Renannah Zimmerman og *[[Concussion]]* (2013) som Sam Bennet. 

## Filmografi

### Film

### Fjernsyn

## Priser og nominasjoner

## Referanser


## Eksterne lenker
*
Vytenis Andriukaitis

**Vytenis Povilas Andriukaitis** (født 9. august 1951 i Kjusiur) er en litauisk lege og politiker (Litauens sosialdemokratiske parti). Han var fra 2012 til 2014 sitt lands helseminister. Andriukaitis var fra 2014 til 2019 Litauens EU-kommissær i Juncker-kommisjonen, med ansvar for helse- og forbrukerpolitikk og næringsmiddelsikkerhet.

Andriukaitis var kandidat ved presidentvalget i Litauen i 2019, men ble slått ut i første valgomgang.
## Referanser


## Eksterne lenker
* 
*
Helge Klungland

**Helge Klungland** (født 1963) er daglig leder i Sporbarhet AS.

Klungland var tidligere professor i genetikk ved NTNU, der hans primære forskningsfelt var genetikk og molekylær biologi.

Han studerte realfag ved Universitetet i Oslo (1982–1988) og ble dr. scient. i molekylærbiologi og bioteknologi ved Norges miljø- og biovitenskapelige universitet (NMBU) i 1992. Han arbeidet der fra 1988 til 2001, først som forsker/stipendiat, senere førsteamanuensis og professor.

I 2001 ble han ansatt som professor i human genetikk ved Det medisinske fakultet, NTNU. Han var instituttleder i 2002–2006, og prodekan for forskning ved Det medisinske fakultet fra 2007 til 2012. Da ble han ansatt som avdelingsdirektør i Miljødirektoratet (og Direktoratet for naturforvaltning) på avdeling for naturressurser og klima. Etter perioden i direktoratet (2012–2013) var han ansatt som rektor ved Høgskolen i Sør-Trøndelag (HIST) i 2014–2015. Fra 1. januar 2016 trådte fusjonen mellom NTNU og høyskolene i Gjøvik, Ålesund og Sør-Trøndelag offisielt i kraft, og Klungland ble prorektor ved det utvidede NTNU. Hans ansvarsområde var faglig integrasjon.

## Bibliografi

## Referanser


## Eksterne lenker
*
Dagslys

:*For filmen, se [[Dagslys (film)]]

*'Dagslys*' er kombinasjonen av alt direkte og indirekte [[sollys]] utendørs i løpet av [[dagtid]]en. Dette omfatter direkte sollys, diffus himmelstråling, og (ofte) begge disse reflektert fra [[jorda]] og terrestriske objekter. Sollys spredt eller reflektert fra objekter i ytre rom (det vil si utenfor jordas atmosfære) er generelt ikke regnet som dagslys. Derfor er [[måneskinn]] aldri regnet som dagslys, selv om det er "indirekte sollys". *Dagtid'' er tidsperioden hver dag når dagslys inntreffer. Dagslys skjer fordi jorda roterer og jordsiden sola skinner på betraktes som dagslys.

## Definisjon
Dagslys forekommer på et gitt sted, i noen grad, hver gang sola er over horisonten på det stedet. (Dette er sant for litt mer enn 50 % av jorda på enhver tid. For en forklaring på hvorfor det ikke er nøyaktig halv, se her). Utendørsbelysningen kan imidlertid variere fra 120 000 lux for direkte sollys ved middag, som kan forårsake øyesmerte, til mindre enn 5 lux for tykke stormskyer med sola ved horisonten (til og med
Kjartan Brügger Bjånesøy

**Kjartan Brügger Bjånesøy** (født 1971) er en norsk journalist og forfatter. Han er opprinnelig fra Austevoll i Vestland. Bjånesøy har utgitt bøkene *Raymond Kvisvik* (2009),  *Komlelandet* (2013) og *Kjære pappa* (2019) på Kagge Forlag. 

Bjånesøy har en bakgrunn som journalist i Dagbladet Magasinet, men arbeider per 2014 som frilanser. 

## Familie
Kjartan Brügger Bjånesøy er gift med programleder Solveig Kloppen. Sammen har de to barn.

## Referanser
Jorun Sofie Fallmo Aartun

**Jorun Sofie Fallmo Aartun** (født 5. mai 1982) er en norsk forfatter og journalist. 

Aartun jobber til daglig som journalist i avisen *[[Dagens Næringsliv]]*. Hun er en av initiativtakerne til Facebook-gruppen DN Kvinner. I januar 2021 ga hun ut boken Penga og livet- ta grep om egen økonomi på Aschehoug Forlag.  Høsten 2014 ga hun ut boka *Avkledd - på innsiden av den norske motebransjen* på Aschehoug forlag.

## Referanser
LongHorn Steakhouse

**LongHorn Steakhouse** er en amerikansk multinasjonal restaurantkjede etablert i Atlanta i 1981.

Kjedens restauranter er særlig kjent for sine biffretter. Kjeden ble kjøpt opp av Darden Restaurants i 2007.

Per 22. februar 2013 hadde kjeden 370 restauranter.

## Referanser


## Eksterne lenker
*
Torunn Klemp

**Torunn Klemp** er førsteamanuensis i pedagogikk ved Norges teknisk-naturvitenskapelige universitet (NTNU), Fakultet for lærer- og tolkeutdanning. Før fusjonen mellom NTNU, Høgskolen i Sør-Trøndelag (HiST), Høgskolen i Gjøvik (HiG) og Høgskolen i Ålesund (HiÅ) fra 1. januar 2016, hadde hun samme stilling ved HiST. Hun var rektor ved HiST fra 2000 til 2007.
Jesper Petersen

**Jesper Petersen** (født 1981) er en dansk politiker (S). Han var utdannelses- og forskningsminister i Mette Frederiksens første regjering fra august 2021 til desember 2022.

Petersen har vært valgt til Folketinget fra Sydjyllands storkrets siden 2007, og meldte overgang fra Socialistisk Folkeparti til Socialdemokratiet i 2013.

Han vokste opp i landsbyen Hammelev ved Haderslev i Sønderjylland som sønn av lærer Ejvind Petersen og skolepsykolog Elna Petersen. Etter katedralskolen i Haderslev tok han bachelorgrad i statsvitenskap ved Københavns Universitet i 2007. Han har vært lærervikar i Vojens kommune, organisasjonskonsulent og ansatt ved Center for Ungdomsforskning, som er lokalisert i København og tilknyttet Aalborg Universitet.

Petersen meldte seg inn i Socialistisk Folkeparti i 1997. Året etter ble han innvalgt i sentralstyret i Socialistisk Folkepartis Ungdom, hvor han var formann 2004–2006. Han var nominert til Folketinget fra Rødding krets ved valget i 2001 og Aabenraa krets i 2005, men ble ikke valgt. Siden 2007 har han vært nominert fra Sønderborg krets og senere Haderslev krets, og vært valgt til Folketinget fra Sydjyllands storkrets. Han var Socialistisk Folkepartis skattepolitiske ordfører 2007–2011 og politiske ordfører 2011–2013, men meldte overgang til Socialdemokratiet i 2013. Etter at han byttet parti, ble han utnevnt til sosialdemokratenes finanspolitiske ordfører, valgt inn i gruppestyret og nominert til Folketinget fra Haderslev krets.

Han er gift med pedagog Pernille Gøttske-Christoffersen og bosatt i København.

## Referanser


 
 
## Eksterne lenker
* 
* 
*
Tequendamafossen

**Tequendamafossen** (spansk: *Salto del Tequendama*) er en foss i Soacha kommune i det colombianske departementet Cundinamarca, om lag 30 km sørvest for landets hovedstad Bogotá. Fossen er totalt 157 meter høy, hvorav det lengste fallet er på 139 meter. Den er 32 meter brei på det meste. Toppen av fossen befinner seg 2&nbsp;467 meter over havet.

Ifølge muiscaenes mytologi ble fossen skapt av guddommelige krefter for å tømme ut vannet som oversvømte Bogotásletta.

Fossen er i dag et populært turistmål. Like foran den er det et gammelt, forlatt hotell, som nå er gjort om til utkikkspunkt.

Tequendamafossen har gitt navn til flere ting i Bogotá, blant annet det kjente Hotel Tequendama.

## Eksterne lenker
*
Cambefortantus

* se systematisk inndeling

***Cambefortantus*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende

## Utbredelse
I likhet med flere andre slekter av Deltochilini er denne slekten endemisk for Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Cambefortantus* Paulian, 1986
******** *[[Cambefortantus ankaratrae]]* (Paulian, 1975)
******** *[[Cambefortantus blanci]]* (Paulian, 1975)
******** *[[Cambefortantus helenae]]* Montreuil, 2008
******** *[[Cambefortantus micros]]* Paulian, 1986
******** *[[Cambefortantus myops]]* (Lebis, 1953)
******** *[[Cambefortantus pauliani]]* Montreuil, 2008
******** *[[Cambefortantus ranomafanensis]]* Montreuil, 2008
******** *[[Cambefortantus ranomandryi]]* (Paulian, 1975)

## Kilder

* Liste over artene

## Eksterne lenker
*
Diorygopyx

* se systematisk inndeling

***Diorygopyx*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Levevis
Billene mangler flygevinger og kan ikke fly. De lever i skog fra havnivå til 1500 meters høyde, trolig på gjødsel.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Diorygopyx* Matthews, 1974
******** *[[Diorygopyx asciculifer]]* Matthews, 1974
******** *[[Diorygopyx cuspidatus]]* Matthews, 1974
******** *[[Diorygopyx duplodentatus]]* Matthews, 1974
******** *[[Diorygopyx incomptus]]* Matthews, 1974
******** *[[Diorygopyx incrassatus]]* Matthews, 1974
******** *[[Diorygopyx niger]]* Matthews, 1974
******** *[[Diorygopyx simpliciclunis]]* Matthews, 1974
******** *[[Diorygopyx tibialis]]* (MacLeay, 1871)

## Kilder

* Liste over artene

## Eksterne lenker
*
Nasjonalt tolkeregister

**Nasjonalt tolkeregister** er et offentlig innsynsregister med oversikt over statsautoriserte tolker og tolker med tolkeutdanning i Norge. Registeret inneholder kontaktinformasjon samt informasjon om tolkenes kvalifikasjoner og tilgjengelighet.

## Eksterne lenker
*
BLNO 2010/11

**[[BLNO]] 2010/11** var det øverste nivået i norsk basketball for menn 2010/11-sesongen.  vant ligaen foran  og .

## Tabellen

## Eksterne lenker
*
Phlomoides

***Phlomoides*** er en planteslekt i leppeblomstfamilien.

Conrad Moench opprettet denne slekten i 1794 med *[[Phlomoides tuberosa]]* som typeart. Dette navnet ble glemt, og de fleste artene i slekta ble inntil nylig regnet til slekten *[[Phlomis]]*. Da *Phlomoides* ble gjenopprettet, ble også de monotypiske slektene *Pseuderemostachys* og *Lamiophlomis*, samt de to artene i *Notochaete*, flyttet dit. 

Artene som ble flyttet fra *Phlomis* er flerårige urter med trekantede blader. Hovedrota er som regel knollformet. Undersiden av bladene har hår, men ikke så tett som hos *Phlomis*. Blomstene er rosa eller purpur, og den øvre leppen i blomsten er ikke sammentrykt fra siden. Kromosomtallet er som regel 2n&nbsp;=&nbsp;22. I ettertid er også *Eremostachys* med 60–80 arter og *Paraeremostachys* flyttet til *Phlomoides*. *Eremostachys* har gule, kremfargede eller hvite blomster og er typiske planter for de tørre fjellene i Sørvest-Asia.

*Phlomoides* er hovedsakelig utbredt i Asia, spesielt i Sentral-Asia, Iran og Kina. Én art, *Phlomoides tuberosa*, finnes vestover til Østerrike, Slovakia og Tyskland.
 
## Litteratur
* 
* 
* 
* 

## Eksterne lenker
* 
* Kew Royal Botanic Gardens – World Check List ''Phlomoides''
Allround-NM på skøyter 1994

**Allround-NM på skøyter 1994** ble avholdt 4., 5. og 6. mars 1994 på Fram kunstisbane i Larvik.Teknisk arrangør var Idrettsforeningen Fram.

Norgesmestere ble Anette Tønsberg, Aurskog-Finstadbru SK for damene og Johann Olav Koss, SK -94 for herrene. Siste distanse for herrene,  meter, ble byttet ut med  meter på grunn av vær- og isforholdene.

## Sammenlagt damer

## Sammenlagt herrer

: A) Kvalifisert for deltagelse på siste distanse, men overlot plassen videre til Ørjan Tvenge.

### Utenfor konkurranse

## Kilder
* 
* 

## Eksterne lenker
* 
*
Sylvicanthon

* se systematisk inndeling

***Sylvicanthon*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore, brede, metallisk fargede skarabider. Oversiden er ganske fint punktert og blank. Hodet er bredt skovlformet med to små tenner ved forkanten, fasettøynene sitter nær bakkanten, er omsluttet av hodet og nærmest kileformede. Pronotum har sider som er vinklet i eller foran midten og er mye bredere enn langt. Dekkvingene har fine, tynne lengdefurer.

## Levevis
Lite informasjon ser ut til å være tilgjengelig om biologien til disse sjeldne billene.

## Utbredelse
Slekten er utbredt i Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Sylvicanthon* Halftter & Martínez, 1977
******** *[[Sylvicanthon bridarollii]]* (Martínez, 1949)
******** *[[Sylvicanthon candezei]]* (Harold, 1869)
******** *[[Sylvicanthon foveiventris]]* (Schmidt, 1920)
******** *[[Sylvicanthon furvus]]* (Schmidt, 1920)
******** *[[Sylvicanthon machadoi]]* (Pereira & Martínez, 1967)
******** *[[Sylvicanthon obscurus]]* (Schmidt, 1920)
******** *[[Sylvicanthon securus]]* (Schmidt, 1920)
******** *[[Sylvicanthon xanthopus]]* (Blanchard, 1846)

## Kilder
* Liste over artene

## Eksterne lenker
*
Anonthobium

* se systematisk inndeling

***Anonthobium*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Små, bredt ovale, blanke, brunsvarte skarabider. Oversiden er hvelvet og har rader av korte børster.
Hodet er bredt skovlformet med to tenner på forkanten.

## Utbredelse
Slekten er endemisk for Ny-Caledonia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Anonthobium* Paulian, 1984
******** *[[Anonthobium fauveli]]* Paulian, 1984
******** *[[Anonthobium micros]]* Paulian, 1984
******** *[[Anonthobium monteithi]]* Paulian, 1987
******** *[[Anonthobium moui]]* Paulian, 1984
******** *[[Anonthobium muticum]]* (Fauvel, 1903)
******** *[[Anonthobium tibiale]]* (Fauvel, 1903)

## Kilder
* Liste over artene
* endemia.nc - ''Anonthobium tibiale''. Med bilde.

## Eksterne lenker
*
Yabello nasjonalpark

**Yabello nasjonalpark** er en nasjonalpark som ligger i Etiopia omkring 565 kilometer sør for hovedstaden Addis Abeba. Parkens areal er 2&nbsp;496 km², og ligger i regionen Oromia omtrent 120 kilometer fra grensen til Kenya. Nærmeste by og opphav til navnet er Yabello 10 kilometer sørvest for parken. Verneområdet ble opprettet i 1985 som viltfredningsområde, og fikk status som nasjonalpark i 2011. Terrenget er hovedsakelig savanner bevokst med akasietrær og gresskledde sletter. Høyden over havet varierer fra 1&nbsp;400 til 2&nbsp;000 meter, med gjennomsnittlig høyde omtrent 1&nbsp;700 meter. Årlig nedbørsmengde er normalt 700 mm, med april og mai som de mest nedbørsrike månedene. Årlig middeltemperatur er 19 grader, mens maksimum og minimum middeltemperaturer er henholdsvis 25 og 13 grader. De høyeste temperaturene opptrer normalt i januar og februar.

## Dyreliv
Beskyttelse av den stedegne swaynes kuantilope var motivasjonen for opprettelsen av viltfredningsområdet i 1985, men den er pr. 2014 sjelden å se i Yabello nasjonalpark. Av de omkring 25 større Pattedyrartene  som lever her er vanlig sebra, sjiraffantilope, grants gaselle, dik-dik, gullsjakal, stor og liten kudu.

Minst 210 forskjellige fuglearter er registrert her. Av Etiopias stedegne fuglearter lever hvithalesvale og den truede boranakråken i parken. Særlig for boranakråkene er Yabello nasjonalpark et viktig verneområde, siden de anslagsvis 9&nbsp;000 hekkende parene bare finnes i det sørlige Etiopia. Svalefalk er en annen art som finnes i Yabello. Den er ikke en stedegen art, men er definert som sårbar (kategori VU) av Verdens naturvernunion (IUCN). Andre fuglearter som lever i parken er struts, krattdunrygg, korthalelerke, miombomeis, somaliirisk, gribbperlehøne, somalispurv, svarthettevever, tornattravn, stjernenattravn, gråkronevever og skjærestær. 

## Historie
Nedgangen i bestanden av swaynes kuantilope var bakgrunnen for at etiopiske myndigheter opprettet viltfredningsområdet *Yabello Wildlife Sanctuary* i 1985. Underbemanning og manglende investeringer i infrastruktur gjorde at driften og håndhevelsen av verneområdet ble forsømt. Resultatet var at Yabello viltfredningsområde i praksis kun eksisterte på papiret, og det lokale Borana-folket brukte det relativt uhindret til beiteland for buskapen sin og til vedhogst. Nye bosetninger ble bygd inne i fredningsområdet, og byen Yabello vokste seg også etterhvert inn på området. De knappe vannressursene ble i økende grad brukt til vanning av dyrket mark. I 2010 ble lokale myndigheter og lokalbefolkningen enige med føderale myndigheter om å oppgradere fredningsområdet til nasjonalpark, men med reduksjon av arealet. I 2011 fikk området formelt status som nasjonalpark, men arbeidet med å måle opp og stake ut grensene er pr. 2014 ikke fullført.

## Fotnoter



## Referanser


## Kilder
*Ethiopian Wildlife Conservation Agency: Yabello National Park Besøkt 15. oktober 2014
*Ethiopian Wildlife and Natural History Society: A Glimpse at Biodiversity Hotspots of Ethiopia - side 59. (pdf) - (publisert 2011) Besøkt 14. oktober 2014
Gyronotus

* se systematisk inndeling

***Gyronotus*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore (ca. 15 millimeter), brede, hvelvede, svarte skarabider. Hodet er bredt skovlformet med to små tenner på forkanten. Dekkvingene har fine punktstriper. De mangler flygevinger og dekkvingene er sammenvokste.

## Levevis
Artene lever på møkk i skog eller skogkanter, sjeldnere på savanner. Fordi de ikke kan fly har de liten spredningsevne og er svært utsatte for habitatødeleggelse. Artene i denne slekten er derfor regnet som truede.

## Utbredelse
Slekten er utbredt i høyereliggende områder i det sørlige Afrika, nord til det sørlige Tanzania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Gyronotus* van Lansberge, 1874
******** *[[Gyronotus carinatus]]* Felsche, 1911
******** *[[Gyronotus dispar]]* Felsche, 1911
******** *[[Gyronotus fimetarius]]* Kolbe, 1894
******** *[[Gyronotus glabrosus]]* Scholtz & Howden, 1987
******** *[[Gyronotus mulanjensis]]* Davis, Scholtz & Harrison, 1999
******** *[[Gyronotus perissinottoi]]* Moretto, 2013
******** *[[Gyronotus pumilus]]* (Boheman, 1857)
******** *[[Gyronotus schuelei]]* Moretto, 2013

## Kilder
* Moretto, P. og Perissinotto, R. (2013) Description and ecology of two new species of *Gyronotus* van Lansberge, 1874 (Coleoptera, Scarabaeidae) from Southern Africa. ZooKeys 344: 73-82. http://zookeys.pensoft.net/articles.php?id=3388
* Liste over artene

## Eksterne lenker
*
Fotograffirmaet Iver Olsen

__NOTOC__
**Fotograffirmaet Iver Olsen** ble etablert på Røros i 1868, og var i virksomhet fram til 1970. 

Det var fargeren Iver Olsen (1827-1884) som startet fotografvirksomheten i 1868. I 1884 tok sønnen Ole Iversen Buck (1867-1961) over virksomheten. Ole var utdannet hos Hans Holtermann Abel i Christiania og faren, og han drev firmaet fram til 1949 da hans datter Bodil Buck Wivelstad (1909-1999) som tok over. I 1951 giftet hun seg med Arne Einarsen Wivelstad som arbeidet i firmaet sammen med henne. Bodil drev det til 1970, da forretninga ble kjøpt av Anders Galåen (f. 1929) og navnet ble forandret til Galåen Foto.

Etter avtale med Bodil Buck ble hele fotoarkivet etter bedriften innkjøpt av Røros kommune i 1986. Kommunen kjøpte samlingen for å sikre at den ble bevart for ettertiden og for å unngå at den ble spredd og forsvant fra Røros. Det ble etter hvert klart at kommunen ikke hadde egnede lokaler for å lagre materialet. Dette ble løst ved et samarbeid mellom Røros kommune, Rørosmuseet og Nasjonalbiblioteket i Mo i Rana. Nasjonalbiblioteket tok på seg å arkivere og sikkerhetskopiere den delen av samlingen som er av nasjonal kulturhistorisk verdi. I tillegg skulle alle nitratbilder oppbevares i brannsikre magasiner i Mo i Rana på grunn av brann- og eksplosjonsfare. Rørosmuseet oppbevarer resten av samlingen i sine magasiner. 

## Oversikt over fotografene, leveår og driftsperiode
* Iver Olsen (1827-1884): 1868-1884
* Ole Iversen Buck (1867-1961): 1884-1949
* Bodil Buck Wivelstad (1909-1999): 1949-1970
* Arne Einarsen Wivelstad (f. 1930) Bodil Bucks mann, arbeidet i firmaet i den siste perioden sammen med henne.

## Litteratur
*Trøen, Linda: «47600 øyeblikk. Iver Olsens fotosamling – en kulturskatt» i *Fjell-Folk, Årbok for Rørosmuseet nr 37. 2012*

## Referanser


## Eksterne lenker
* 
* Et utvalg av bilder fra arkivet etter Iver Olsen kan sees på digitaltmuseum.no
Ebolautbruddet i Kongo i 2014

**Ebolautbruddet i Kongo i 2014** er et utbrudd knyttet til to dødsfall forårsaket av ebolavirus den 24. august 2014 i provinsen Équateur i Den demokratiske republikken Kongo i Sentral-Afrika. Helseeksperter mener at sannsynligheten for at utbruddet ikke på langt nær vil kunne få en så dramatisk spredning som utbruddet i Vestafrika.

WHO regner en gravid kvinne fra landsbyen Ikanamongo nær Boende som indekstilfelle. Hun hadde slaktet et villdyr (bushmeat), og ble syk like etter av ebola og døde 11. august 2014. Til 18. august ble det identifisert 24 mistenkte tilfeller med 13 dødsfall i Kongo. Sykdomstilfellene kunne tilbakeføres til menneske-til-menneske-smitte, med utgangspunkt i indekspersonen og kontaktpersoner ved det sykehus hun var innlagt på. 

Etter en genomanalyse av virusisolatene i Centre International de Recherches Médicales de Franceville (Gabon) kunne WHO tidlig september tilordne viruset til de i 1995 i Kikwit isolerte Zaire-ebolavirus-isolater. En epidemiologisk sammenheng med den vestafrikanske epidemien ble dermed ansett som usannsynlig. 

Frem til 7. oktober 2014 var det registrert 71 sykdomstilfeller i Kongo, hvorav 43 dødsfall.

## Referanser
Venstøp

**Venstøp** er et område i Skien kommune og også navnet på flere historiske gårder i Skien. Bydelen Venstøp består av grunnkretsene Søndre Venstøp og Nordre Venstøp. Venstøp skole ligger her.

Venstøp var opprinnelig en gård, og bestod etterhvert av en rekke bruk. Navnet kommer fra *vin* – engslette og *staup* – stup. Stupet som trolig har gitt navn til området, befinner seg rett nord for Ibsens barndomshjem «Ibsens Venstøp».

## «Ibsens Venstøp» og Henrik Ibsen Museum

I 1833 kjøpte Knud Ibsen den ene av Venstøpgårdene, nærmere bestemt gården som den gang ble kalt «Erlands Venstøp» og senere også «Ibsens Venstøp». «Ibsens Venstøp» var en tidstypisk borgerlig lystgård med en stor, representativ hovedbygning, og Ibsenfamilien brukte den de første årene som landsted. Familien bodde der fast fra 1835/1836 til 1843, altså fra Henrik Ibsen var 7–8 år til han var rundt 15 år. Her gjorde Ibsen sine første dramatiske forsøk med dukketeater. I dag tilhører gården Telemark Museum og er åpen for publikum.

Loftet på gården kan ha vært inspirasjon til loftet i Ibsens stykke *[[Vildanden]]*, der Hedvig Ekdal har villanden sin.

## Referanser


## Litteratur
*
Boende

**Boende** er en by i Kongo-Kinshasa ved elven Tshuapa øst for Mbandaka. Det er hovedstaden i provinsen Tshuapa. Det er en havneby hvorfra man kan seile til Kinshasa.  Språket som benyttes lokalt er lingala men på veien mot Wema tales longombe-dialekten av mongo. I nærheten er det også  flyplass.

Etter en beregning fra 2010 var innbyggertallet på 33.765.

## Referanser
BG Group

**BG Group plc** er et britisk multinasjonalt olje- og gasskonsern med hovedkontor i Reading. 
Konsernet har virksomhet i 25 land i Afrika, Asia, Australasia, Europa, Nord-Amerika og Sør-Amerika og produserer om lag 680 000 oljefat per dag. 
Konsernet har en betydelig våtgassvirksomhet og er største eksportør av LNG til USA. 

BG Group er notert på London Stock Exchange og er en del av FTSE 100 Index. Per 6. juli 2012 hadde konsernet en markedsandel på 44,9 milliarder pund, det 7. største selskap som noen gang har vært listet på London Stock Exchange.

BG Group ble etablert i 1997 da British Gas plc skilte ut Centrica og ble **BG plc**, som ble reorganisert i 1999 som BG Group plc.

## Referanser


## Eksterne lenker
*
Kornhaug

**Kornhaug** fra 1892 er en av Norges første privatboliger i fullt utviklet dragestil. Den staselige villaen ligger i Follebu i Gausdal kommune, og ble fredet av Riksantikvaren 16. juni 2014. Arkitekten var Holm Hansen Munthe (1848–98). Oppdraget var finansiert av Thomas Heftye og oppført for hans datter Ingeborg Marie og svigersønnen Fritz Hansen. Hansen var da lærer ved teologen Christopher Bruuns Vonheim folkehøyskole.

Etter Ingeborg Marie Heftye Hansens død ble den store bygningen i 1896 omgjort til sanatorium for tuberkulosepasienter. Sanatoriet var i drift fram til 1970. I 1981 ble det opprettet en stiftelse for bevaring, og nå er Kornhaug igjen en privat bolig.

Dragestilen i norsk arkitektur var inspirert av dyreornamentikken i vikingtiden og middelalderens stavkirker. Den var del av nasjonalromantikken og ble ofte brukt til hoteller og villaer. Kjennetegn er synlig laftede tømmervegger, bratte tak, store takskjegg, utskjæringer i tre og dekorative dragemotiver. Holm Munthe var sentral i dragestilens gjennombrudd rundt 1880, med bygg som Frognerseteren_restaurant og Holmenkollen turisthotell. Rundt 1900 ble stilen blandet med art nouveau.


KORNHAUG privatbolig dragestil (National Romantic log house arch. Holm H Munthe 1892 timber walls dragon heads roofs eaves Sanatorium 1896-1970) FOLLEBU Gausdal NORWAY Restaurering restoration tar etc (2024-09-26) IMG 0460.jpg|

KORNHAUG privatbolig dragestil (National Romantic log house arch. Holm H Munthe 1892 timber walls dragon heads roofs eaves Sanatorium 1896-1970) FOLLEBU Gausdal NORWAY restaurering restoration balkong (2024-09-26) IMG 0502.jpg|

KORNHAUG privatbolig dragestil (National Romantic log house arch. Holm H Munthe 1892 timber walls dragon heads roofs eaves Sanatorium 1896-1970) FOLLEBU Gausdal NORWAY hage garden etc (2024-09-26) IMG 0484.jpg|

## Referanser


## Eksterne lenker
*
Eldar Sætre

**Eldar Sætre** (født 8. februar 1956 i Ørsta) er en norsk næringslivsleder som var konsernsjef i Equinor fra 2014 til 2021.

## Bakgrunn og virke
Han vokste opp på Vartdal i Ørsta. Sætre er utdannet siviløkonom fra Norges handelshøyskole.

Eldar Sætre begynte å arbeide i Statoil i 1980, og har siden da hatt ulike posisjoner i konsernet. Han var finansdirektør i Statoil fra 2003 til 2010, konserndirektør for forretningsområdet «*Marketing, Processing and Renewable energy*» fra 2010 til 2014 og konstituert konsernsjef fra 2014, etter at Helge Lund sluttet. Det ble 4. februar 2015 klart at han ble permanent konsernsjef i Statoil, til tross for uttalelser da han ble konstituert konsernsjef at han ikke ønsket å være det på permanent basis . Sætre gikk av som konsernsjef 1. mars 2021.

## Referanser


## Eksterne lenker
* 
* 
*  Eldar Sætre overtar som konserndirektør
Sudan ebolavirus

***Sudan ebolavirus*** er et virologisk taxon under genus *[[Ebolavirus]]*, familien Filoviridae, orden Mononegavirales. Speciet har kun et eneste virus som medlem, Sudanvirus (SUDV).

## Nomenklatur
Navnet *Sudan ebolavirus* kommer fra Sudan (det land der sudanvirus først ble oppdaget) og det taksonomiske suffiks *ebolavirus* betyr at det er et ebolavirusspecie.

Spesiet ble først introdusert i 1998 som *Sudan Ebola virus*. I 2002 ble navnet endret til *Sudan ebolavirus*.

Et virus av genus *[[Ebolavirus]]* er et medlem av speciet *Sudan ebolavirus* dersom:
* det er endemisk i Sudan og/eller Uganda
* det har et genom med tre genoverlappinger (*VP35*/*VP40*, *GP*/*VP30*, *VP24*/*L*)
* det har en genomisk sekvens forskjellig fra Ebolavirus med ≥30% men forskjellig fra Sudanvirus med 

## Eksterne lenker
* ICTV Files and Discussions - Discussion forum and file distribution for the International Committee on Taxonomy of Viruses
Skippergata 43 (Kristiansand)

**Skippergata 43** er et toetasjes trehus fra første halvdel av 1700-tallet i Skippergata i Kristiansand. I januar 1814 kjøpte eidsvollsmannen Peder Johnsen huset og bodde der til han døde i 1836. På 1700-tallet var huset en enetasjes tømmerbygning med to værelser og kjøkken, men i Johnsens tid ble det utvidet til to etasjer. 

Skippergata 43 ble fredet i forbindelse med grunnlovsjubileet i 2014. Da ble også den originale bakgården restaurert.

I april 2014 åpnet Det Lille Konditori i lokalene. 

## Referanser


## Litteratur
* Lundemo, Mari Olafson: "Peder Johnsen og Skippergata 43 i Kristiansand - klassisk sørlandsidyll i Kvadraturen". I: Jørn Holme (red.), *De kom fra alle kanter - eidsvollsmennene og deres hus*. Oslo: Cappelen Damm, 2014

## Eksterne lenker
*